S-1339/2020

Dómur:

Mál þetta, sem dómtekið var 19. ágúst sl., höfðaði lögreglustjórinn á höfuðborgarsvæðinu með ákæru 19. maí 2020 á hendur ákærða, V-kk-þgf Þ-kk-þgf Þ-kk-þgf, kt. [...], [...], Kópavogi;

„fyrir eftirtalin brot:

I

Umferðarlagabrot með því að hafa:

1. [---]

2. [---]

3. [---]

4. Að kvöldi sunnudagsins 11. nóvember 2018, ekið bifreiðinni [...] án þess að hafa ökuskírteini meðferðis og óhæfur til að stjórna henni örugglega vegna áhrifa ávana og fíkniefna (í blóði mældist kókaín 360 ng/ml) vestur Breiðholtsbraut í Reykjavík, uns lögregla stöðvaði aksturinn við Nýbýlaveg í Kópavogi.

M. 007201877402

Telst brot þetta varða 1. sbr. 2. mgr. 50. gr. og 1. sbr. 8. mgr. 58. gr., allt sbr. 1. mgr. 95. gr. umferðarlaga nr. 77/2019.

5. Aðfaranótt mánudagsins 26. nóvember 2018, ekið bifreiðinni [...] án þess að hafa ökuskírteini meðferðis og óhæfur til að stjórna henni örugglega vegna áhrifa ávana og fíkniefna (í þvagi mældist kókaín og í blóði mældist kókaín 650 ng/ml) um Höfðabakka í Reykjavík, inn Arnarbakka og í bifreiðastæði við Írabakka, þar sem akstri lauk.

M. 007201881067

Telst brot þetta varða 1. sbr. 2. mgr. 50. gr. og 1. sbr. 8. mgr. 58. gr., allt sbr. 1. mgr. 95. gr. umferðarlaga nr. 77/2019.

6. Aðfaranótt laugardagsins 5. janúar 2019, ekið bifreiðinni [...] óhæfur til að stjórna henni örugglega vegna áhrifa ávana og fíkniefna (í blóði mældist kókaín 305 ng/ml) um Staðarberg í Hafnarfirði, þar sem lögregla stöðvaði aksturinn við verslun Iceland.

M. 0072019721

Telst brot þetta varða 1. sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

7. Að kvöldi mánudagsins 18. febrúar 2019, ekið bifreiðinni [...] án skráningarmerkja að framan og óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist amfetamín 790 ng/ml, kókaín 70 ng/ml og klónazepam 16 ng/ml) vestur Ártúnsbrekku í Reykjavík, uns lögregla stöðvaði aksturinn við Grillhúsið, Bústaðavegi 153.

M. 00720199118

Telst brot þetta varða 1. sbr. 2. mgr. 50. gr., sbr. og 1. mgr. 72. gr., allt sbr. 1. mgr. 95. gr. umferðarlaga nr. 77/2019.

8. Að kvöldi þriðjudagsins 10. mars 2019, ekið bifreiðinni [...] óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist amfetamín 25 ng/ml, kókaín 665 ng/ml og klónazepam 12 ng/ml) suður Reykjanesbraut í Kópavogi, þar sem lögregla stöðvaði aksturinn við Hæðarsmára.

M. 007201914317

Telst brot þetta varða 1. sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

II

Umferðar og fíkniefnalagabrot með því að hafa, laugardaginn 1. desember 2018, ekið bifreiðinni [...] án þess að hafa ökuskírteini meðferðis og óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist amfetamín 110 ng/ml, kókaín 520 ng/ml, díazepam 92 ng/ml, klónazepam 7,3 ng/ml og nordíazepam 54 ng/ml) um Nýbýlaveg í Kópavogi, uns lögregla stöðvaði aksturinn við Iceland í Engihjalla. Jafnframt á sama tíma haft í vörslum sínum 1,37 g af kókaíni sem lögregla fann við leit á ákærða á lögreglustöðinni við Dalveg 18 í Kópavogi.

M. 007201882409

Telst brot þetta varða 1. sbr. 2. mgr. 50. gr. og 1. sbr. 8. mgr. 58. gr., allt sbr. 1. mgr. 95. gr. umferðarlaga nr. 77/2019 og við 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

III

Fíkniefnalagabrot, með því að hafa:

1. Aðfaranótt þriðjudagsins 25. desember 2018, sem farþegi í bifreiðinni [...], haft í vörslum sínum 6,5 stykki af ecstasy töflum sem lögregla fann við leit á ákærða er bifreiðin var stöðvuð við umferðareftirlit á Reykjanesbraut á móts við IKEA í Garðabæ.

M. 007201887161

2. Að morgni föstudagsins 27. desember 2019, í kjallaraíbúð á [...] í [...], haft í vörslum sínum 10,15 g af kókaíni, sem lögregla fann við öryggisleit á ákærða.

M. 007201979974

Teljast brot þessi varða við 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

IV

Rán og fíkniefnalagabrot með því að hafa, laugardaginn 15. september 2018, í auðgunarskyni farið inn í Spennustöðina að Reykjavíkurvegi 64 í Hafnarfirði, með lambhúshettu fyrir vitum sér og veist með ofbeldi að starfsmanninum A, m.a. með því að hafa gripið fyrir munn hennar, sem í kjölfarið hafi tekist að slíta sig lausa og hörfað undan ákærða að læstu starfsmannarými þar sem ákærði hafi veitt henni eftirför, ruðst inn í rýmið og beitt hana enn frekara harðræði og síðar gengið að peningakassa og tekið þaðan 505.000 krónur í reiðufé og í framhaldinu yfirgefið vettvang á hlaupum. Jafnframt á sama tíma haft í vörslum sínum 0,56 g af kókaíni, sem lögregla fann við leit á ákærða í kjölfar handtöku hans og 4 skammta af LSD sem lögregla fann við húsleit þann 17.9.2018 á dvalarstað ákærða daginn eftir.

M. 007201862266

Telst brot þetta varða við 252. gr. almennra hegningarlaga nr. 19/1940 og 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 77/2019 frá og með 10.03.2019 en þann dag var ákærði bráðabirgðasviptur skv. 102. gr. umferðarlaga. Jafnframt er þess krafist að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Kröfur ákærða í málinu eru þær að honum verði gerð sú vægasta refsing sem lög leyfa. Þá er krafist þóknunar til handa verjanda ákærða og lögmanni er gætti hagsmuna ákærða um tíma á rannsóknarstigi málsins.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Forsendur og niðurstaða:

Við þingfestingu máls þessa játaði ákærði sök eftir að ákæruvaldið hafði fallið frá sakargiftum samkvæmt ákæruliðum I.1I.3. Játning ákærða fær stoð í gögnum málsins. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Samkvæmt framlögðu sakavottorði hefur ákærða ekki áður verið gerð refsing. Ákærði hefur eftir að hann framdi brot sín tekið sig mjög á og lagt sig fram um að breyta lífi sínu til batnaðar, svo sem staðfest er af framlögðum yfirlýsingum meðferðar og stuðningsaðila. Þá hefur ákærði skýlaust játað brot sín.

Ákærði er í málinu sakfelldur fyrir fjölda umferðar og fíkniefnalagabrota, auk ráns. Að brotum ákærða virtum og með vísan til alls þess sem að framan greinir þykir refsing hans hæfilega ákveðin fangelsi í átta mánuði. Eftir atvikum og í ljósi þess að ákærði á engan sakaferil að baki og hefur tekið sig á samkvæmt framansögðu þykir mega fresta fullnustu refsingar hans og skal hún falla niður að liðnum tveimur árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga nr. 19/1940.

Þá þykir rétt, svo sem krafist er í ákæru og með vísan til þar tilgreindra lagaákvæða, að svipta ákærða ökurétti í fimm ár frá 10. mars 2019 að telja, en þann dag var ákærði sviptur ökurétti til bráðabirgða.

Með vísan til kröfugerðar ákæruvalds, gagna málsins og tilgreindra lagaákvæða í ákæru verða gerð upptæk þau fíkniefni sem lögregla haldlagði undir rannsókn málsins.

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða allan sakarkostnað málsins. Ákærði dæmist því til að greiða 945.810 krónur, sbr. framlagt sakarkostnaðaryfirlit að frádregnum sakarkostnaði vegna ákæruliða I.1I.3. Ákærði greiði einnig þóknun skipaðs verjanda síns, G-kk-ef J-kk-ef E-kk-ef lögmanns, og þóknun Þ-kk-ef Þ-kk-ef lögmanns, en sá síðarnefndi gætti um tíma hagsmuna ákærða á rannsóknarstigi málsins. Þóknun lögmannanna þykir að virtu umfangi málsins hæfilega ákveðin svo sem í dómsorði greinir.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði, V-kk-nf Þ-kk-nf Þ-kk-nf, sæti fangelsi í átta mánuði en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði er sviptur ökurétti í fimm ár frá 10. mars 2019 að telja.

Ákærði sæti upptöku á sex og hálfri ecstasytöflu, 10,71 grammi af kókaíni og fjórum skömmtum af LSD.

Ákærði greiði þóknun skipaðs verjanda síns, G-kk-ef J-kk-ef E-kk-ef lögmanns, 275.280 krónur að virðisaukaskatti meðtöldum. Ákærði greiði einnig þóknun Þ-kk-ef Þ-kk-ef lögmanns, vegna vinnu hans á rannsóknarstigi málsins, 183.520 krónur að virðisaukaskatti meðtöldum. Þá greiði ákærði 945.810 krónur í annan sakarkostnað.

K-kk-nf H-kk-nf

Þá þykir rétt, svo sem krafist er í ákæru og með vísan til þar tilgreindra lagaákvæða, að svipta ákærða ökurétti í fimm ár frá 10. mars 2019 að telja, en þann dag var ákærði sviptur ökurétti til bráðabirgða.

Með vísan til kröfugerðar ákæruvalds, gagna málsins og tilgreindra lagaákvæða í ákæru verða gerð upptæk þau fíkniefni sem lögregla haldlagði undir rannsókn málsins.

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða allan sakarkostnað málsins. Ákærði dæmist því til að greiða 945.810 krónur, sbr. framlagt sakarkostnaðaryfirlit að frádregnum sakarkostnaði vegna ákæruliða I.1I.3. Ákærði greiði einnig þóknun skipaðs verjanda síns, G-kk-ef J-kk-ef E-kk-ef lögmanns, og þóknun Þ-kk-ef Þ-kk-ef lögmanns, en sá síðarnefndi gætti um tíma hagsmuna ákærða á rannsóknarstigi málsins. Þóknun lögmannanna þykir að virtu umfangi málsins hæfilega ákveðin svo sem í dómsorði greinir.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði, V-kk-nf Þ-kk-nf Þ-kk-nf, sæti fangelsi í átta mánuði en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði er sviptur ökurétti í fimm ár frá 10. mars 2019 að telja.

Ákærði sæti upptöku á sex og hálfri ecstasytöflu, 10,71 grammi af kókaíni og fjórum skömmtum af LSD.

Ákærði greiði þóknun skipaðs verjanda síns, G-kk-ef J-kk-ef E-kk-ef lögmanns, 275.280 krónur að virðisaukaskatti meðtöldum. Ákærði greiði einnig þóknun Þ-kk-ef Þ-kk-ef lögmanns, vegna vinnu hans á rannsóknarstigi málsins, 183.520 krónur að virðisaukaskatti meðtöldum. Þá greiði ákærði 945.810 krónur í annan sakarkostnað.

K-kk-nf H-kk-nf